
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 760 

" “ ' 24 Ιουλίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση διατάξεων της απόφασης 
Β1/290/1992 «Σύσταση θέσεων προσωπικού στο Ί¬ 
δρυμα ΙατροβιολογικώνΕρευνώντης Ακαδημίας Α¬ 
θηνών». 

Τροποποίηση και αντικατάσταση της απόφασης με α¬ 
ριθμό Ε5/2925/94(ΦΕΚ 947/Β/21.12.94) «Περί συ- 

στάσεως Ειδικού λογαριασμού στη ΣΕΛΕΤΕ». 

Αντικατάσταση της Β7/72/14-3-1994 (ΦΕΚ 241 τ.Β./5- 
4-1994) Υπουργικής Απόφασης "Έγκριση Προ- 
* γράμματος Μεταπτυχιακών Σπουδών του Τμήμα¬ 
τος Ιστορίας και Αρχαιολογίας της Φιλοσοφικής 
ΣχολήςτουΑ.Π.Θ.", όπως έχει ήδη τροποποιηθεί με 
τις Β7/205/2-8-94 (ΦΕΚ 638 τ.Β./26-4-94) και 
Φ.711/Β 7/497/7-8-1996 (ΦΕΚ 279 τ.Β./29-8-1996) 
Υπουργικές Αποφάσεις. 


Αριθ. Β1/ Ι87 0) 

Αντικατάσταση διατάξεων της απόφασης Β1/290/1992 
«Σύσταση θέσεων προσωπικού στο Ίδρυμα Ιατροβιο- 
λογικών Ερευνών της Ακαδημίας Αθηνών». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις: α) του άρθρου 28 παρ. 2 του νο, υ 
2009/1992 (Α’ 181) και β) της απόφασης του Πρωθυπουρ¬ 
γού και του Υπουργού Οικονομικών αριθμ. 
1107147/1239/006Α/96 «Ανάθεση αρμοδιοτήτων του Υ¬ 
πουργού Οικονομικών στους Υφυπουργούς Οικονομι¬ 
κών» (Β 922) 

2. Τη γνώμη του Διοικητικού Συμβουλίου του Ιδρύματος 
Ιατρό βιολογικών Ερευνών (συνεδρίαση 45η/28-3-1996) 
και τη σύμφωνη γνώμη της Ολομέλειας της Ακαδημίας Α¬ 
θηνών (συνεδρίαση 2036η/13-6-1996) και 

3. Το γεγονός ότι από την εφαρμογή των διατάξεων 
της απόφασης αυτής προκαλείται ετησίως δαπάνη ύ¬ 
ψους 85εκ. δρχ. η οποία θα αντιμετωπισθεί από τον 
προϋπολογισμό του Ιδρύματος Ιατροβιολογικών Ερευ¬ 
νών της Ακαδημίας Αθηνών, με τη διαδικασία που ορί¬ 


ζουν οι διατάξεις του άρθρου 9 του Π.Δ. 420/1991 (Α 
153). Για το οικονομικό έτος 1998 η δαπάνη για την πλή¬ 
ρωση των δύο θέσεων Διευθυντών ανέρχεται στα 
19,3εκ. δρχ. και υπάρχει πίστωση στον εγκεκριμένο 
προϋπολογισμό του Ιδρύματος. Για την πενταετία θα 
ληφθεί μέριμνα για την διαφορά δαπάνης να εγγράφει 
σχετική πίστωση στον προϋπολογισμό του ΙΙΒΕΑΑ ως 
εξής: Γιατο 1999επιπλέονποσό 17,6εκ.δρχ. καιαπότο 
έτος 2000 η δαπάνη θα προσαυξηθεί με το υπόλοιπο 
ποσό και θα ανέλθει συνολικά στα 85εκ. δρχ. (άρθρο 
29Α του Ν. 1558/1986, όπως το άρθρο αυτό προστέθη¬ 
κε με το άρθρο 27 του Ν. 2081/1992-Α" 154 και τροπο¬ 
ποιήθηκε με ι;ο άρθρο 1 παρ. 2α του Ν. 2469/1997-Α 
38)., αποφασίζουμε: 

1. Αντικαθίστανται διατάξεις της απόφασης των Υ¬ 
πουργών Οικονομικών και Εθνικής Παιδείας και Θρη¬ 
σκευμάτων αριθμ. Β1/290/1992 (Β'327), σύμφωνα με όσα 
ορίζονται στις επόμενες παραγράφους: 

2. Το άρθρο 1 αντικαθίσταται ως εξής: 

«Άρθρο 1 

Διευθυντές Κέντρων Έρευνας 

1. Σε καθένα από τα κατά τις διατάξεις του άρθρου 2 του 
π.δ. 372/1996 (Α' 242) Κέντρα Έρευνας του Ιδρύματος Ια- 
τροβιολογικών Ερευνών της Ακαδημίας Αθηνών (ΙΙΒΕΑΑ) 
προίσταται διευθυντής. 

2. Ως διευθυντής προσλαμβάνεται επιστήμονας, ο ο¬ 
ποίος έχει τα προσόντα θέσης ερευνητή Α' βαθμίδας, με 
διεθνές κύρος, διοικητική πείρα και ερευνητική δραστη¬ 
ριότητα σε επί μέρους ερευνητικά αντικείμενα του Κέ¬ 
ντρου. 

3. Η πρόσληψη διευθυντή σε κενή θέση γίνεται με εκλο¬ 
γή ύστερα από προκήρυξη της θέσης ή με μετάκληση. Για 
την πρόσληψη με μετάκληση αποφασίζει το Διοικητικό 
Συμβούλιο, πριν την προκήρυξη της θέσης, ύστερα από 
εισήγηση του κατά το άρθρο 7του Π.Δ. 420/1991 (Α’ 153) 
επιστημονικού συμβουλίου. 

4. Η προκήρυξη κενής θέσης διευθυντή δημοσιεύεται 
σε μία τουλάχιστον ημερήσια εφημερίδα των Αθηνών ή 
και άλλων πόλεων εφόσον κρίνεται απαραίτητο και ανα¬ 
κοινώνεται σε επιστημονικά περιοδικά της ημεδαπής ή 
της αλλοδαπής ευρείας κυκλοφορίας. Για την εκλογή- 
πρόσληψη αποφασίζει το διοικητικό συμβούλιο του Ιδρύ¬ 
ματος ύστερα από εισήγηση πενταμελούς εξ ειδικών επι¬ 
τροπής Κριτών. Η ειδική αυτή επιτροπή αποτελείται από 

επιστήμονες ανεγνωρισμένου κύρους, Έλληνες ή ξένους 
που έχουν ειδίκευση σε επι μέρους επιστημονικά - ερευ¬ 
νητικά αντικείμενα του Κέντρου για το οποίο αφορά η 
προκηρυχθείσα θέση. Στις ειδικές επιτροπές κριτών οι ο¬ 
ποίες συγκροτούνται με απόφαση του Δ.Σ., ύστερα από 
εισήγηση του επιστημονικού συμβουλίου μπορούν να με¬ 
τέχουν και τα μέλη του Δ.Σ. τα οποία έχουν τα ανάλογα 
προσόντα. 

5. Γιατη μετάκληση επιστήμονα σε κενή θέση διευθυντή 
απαιτείται σχετική πρόταση από τρία τουλάχιστον μέλη 
του επιστημονικού συμβουλίου εφόσον λειτουργεί άλλως 
από δύο τουλάχιστον μέλη του Δ.Σ. του ΙΙΒΕΑΑ. Η πρό¬ 
σληψη με μετάκληση γίνεται με απόφαση του Δ.Σ., ύστε¬ 
ρα από εισήγηση πενταμελούς εξ ειδικών επιτροπών κρι¬ 
τών η οποία συγκροτείται με τη διαδικασία που ορίζεται 
στηνπροηγούμενη παράγραφο. 

6. Ο διευθυντής, ο οποίος προΐσταται όλων των εργα¬ 
στηριακών και λοιπών μονάδων του Κέντρου και έχει την 
ευθύνη για την εύρυθμη και αποδοτική λειτουργία τους α¬ 
σκεί τις εξής ιδίως αρμοδιότητες : 

Καταρτίζει και υποβάλλει προτάσεις στο Δ.Σ. για τον ε¬ 
σωτερικό κανονισμό λειτουργίας του Κέντρου. 

Προγραμματίζει, οργανώνει, διευθύνει και ελέγχει τις 
ερευνητικές δραστηριότητες του κέντρου. 

Αξιολογείτο επιστημονικό και λοιπό προσωπικό του κέ¬ 
ντρου. 

Εισηγείται την πρόσληψη, εξέλιξη και απόλυση επιστη¬ 
μονικού και λοιπού προσωπικού. Μετακινεί επιστημονικό 
προσωπικό εντός του κέντρου. 

Υποβάλλει προτάσεις για την σύνταξη του προϋπολο¬ 
γισμού του ιδρύματος. 

Εισηγείται την ανακατανομή κονδυλίωντου εγκεκριμέ¬ 
νου προϋπολογισμού του κέντρου σε περίπτωση αλλα¬ 
γής ερευνητικών αναγκών. 

Βεβαιώνει την πραγματοποίηση δαπανών που αφο¬ 
ρούν τη λειτουργία του κέντρου. 

Ασκεί κάθε άλλη δραστηριότητα που του ανατίθεται με 
τον εσωτερικό κανονισμό ή με αποφάσεις του Δ.Σ. 

7. Ο διευθυντής όταν απουσιάζει ή κωλύεται αναπλη¬ 
ρώνεται στα καθήκοντά του από ερευνητή κατά προτε¬ 
ραιότητα Α' βαθμίδας που ορίζεται από το Δ .Σ., ύστερα α¬ 
πό εισήγηση του και πρόταση του επιστημονικού συμ¬ 
βουλίου. 

8. Ως προς τα λοιπά θέματα των διευθυντών των κέ¬ 
ντρων του ΙΙΒΕΑΑ εφαρμόζονται αναλόγως οι σχετικές 
διατάξεις των άρθρων 10 και 11 του Ν. 1514/1985, όπως ι¬ 
σχύουν κάθε φορά, με τις οποίες ρυθμίζονται θέματα των 
διευθυντών των ανεξαρτήτων ερευνητικών κέντρων και 
ινστιτούτων”. 

3. Οι παρ. 1 και 2 (α) του άρθρου 3 αντικαθίστανται ως 
εξής: 

α) "1. Οι θέσεις του τεχνικού προσωπικού (επιστημονι¬ 
κού και μή) ορίζονται συνολικά σε τριάντα τρεις (33), από 
τις οποίες μία (1) θέση διευθυντή της Διεύθυνσης Υπο¬ 
στήριξης και Αξιοποίησης Ερευνών, τρεις (3) θέσεις Προϊ¬ 
σταμένων των Υπηρεσιώντης Δ/νσης και οι υπόλοιπες θέ¬ 
σεις κατανέμονται με απόφαση του Δ.Σ. του ΙΙΒΕΑΑ στις 
κατηγορίες α)Λειτουργικών Επιστημόνων, β)Ειδικών Τε¬ 
χνικών Επιστημόνων, γ)Τεχνολόγων Εφαρμογών και 
δ)Τεχνικών." 

β) "2. Προσόντα πρόσληψης ορίζονται: α) Για τις θέσεις 
Λειτουργικών Επιστημόνων: 

ι)Για το Διευθυντή της Διεύθυνσης Υποστήριξης και Α¬ 


ξιοποίησης Ερευνών: Διδακτορικό δίπλωμα συναφές 
προς τα αντικείμενα της διεύθυνσης, άριστη γνώση μιας 
ξένης γλώσσας και δωδεκαετής τουλάχιστον προϋπηρε¬ 
σία σε παρεμφερείς προς το ίδρυμα φορείς. ιι)Για τους 
Προϊσταμένους των Υπηρεσιών της Διεύθυνσης : Διδα¬ 
κτορικό δίπλωμα συναφές προς το αντικείμενο της οικεί¬ 
ας Υπηρεσίας, άριστη γνώση μιας ξένης γλώσσας και ε¬ 
πταετής τουλάχιστον προϋπηρεσία σε παρεμφερείς 
προς το ίδρυμα φορείς ή μεταπτυχιακό τίτλο σπουδών ε¬ 
τήσιας τουλάχιστον διάρκειας, άριστη γνώση μιας ξένης 
γλώσσας και δεκαετής τουλάχιστον προϋπηρεσία σε πα¬ 
ρεμφερείς προς το ίδρυμα φορείς, ιιι) Για τους Λειτουρ¬ 
γικούς Επιστήμονες: Διδακτορικό δίπλωμα ή μεταπτυχια¬ 
κό τίτλο σπουδών ετήσιας διάρκειας επαρκείς γνώσεις 
μιας ξένης γλώσσας και τριετής τουλάχιστον μεταπτυ¬ 
χιακή εξειδίκευση σε περεμφερείς προς το ίδρυμα φο¬ 
ρείς της ημεδαπής ή της αλλοδαπής". 

4. Οι παρ. 1 και 2 του άρθρου 4 αντικαθίστανται ως εξής: 

α) "1. Οι θέσεις του διοικητικού προσωπικού ορίζονται 

συνολικά σε είκοσι επτά (27) από τις οποίες μία (1) θέση 
Γενικού Διευθυντή, μία(1) θέση Διευθυντή της Δ/νσης Λει¬ 
τουργικής Υποστήριξης, έξι (6) θέσεις Προϊσταμένων των 
Υπηρεσιώντης Δ/νσης Λειτουργικής Υποστήριξης, μία (1) 
θέση Προϊσταμένου του Γ ραφείου Δημοσίων Σχέσεων και 
οι υπόλοιπες κατανέμονται με απόφαση του Δ.Σ. στις κα¬ 
τηγορίες (ί) Πανεπιστημιακής Εκπαίδευσης (ϋ) Τεχνολο¬ 
γικής Εκπαίδευσης (ίϋ) Δευτεροβάθμιας Εκπαίδευσης και 
(ίν) Υποχρεωτικής Εκπαίδευσης". 

β) "2. Προσόντα πρόσληψης ορίζονται: (ί) Για τον Γενι¬ 
κό Διευθυντή τα οριζόμενα στην παρ. 3 του άρθρου 6 του 
Π.Δ. 420/1991 όπως το άρθρο αυτό έχει αντικατασταθεί 
με το άρθρο3του Π.Δ. 372/1996 (Α'242). (ϋ) Γιατον Διευ¬ 
θυντή Λειτουργικής Υποστήριξης πτυχίο ή δίπλωμα ανω- 
τάτου εκπαιδευτικού ιδρύματος της ημεδαπής ή ισότιμος 
τίτλος αναγνωρισμένου Ιδρύματος της αλλοδαπής , γνώ¬ 
σεις μιάς ξένης γλώσσας και επιπλέον δωδεκαετής του¬ 
λάχιστον προϋπηρεσία σε φορείς του δημόσιου ή ιδιωτι¬ 
κού τομέα, (ίϋ) Γ ια τους Προϊσταμένους των Υπηρεσιών 
της Διεύθυνσης Λειτουργικής Υποστήριξης: Πτυχίο ή δί¬ 
πλωμα ανωτάτου εκπαιδευτικού ιδρύματος της ημεδα¬ 
πής ή ισότιμος τίτλος αναγνωρισμένων Ιδρυμάτων της 
αλλοδαπής αντίστοιχο ή συναφές προς τα αντικείμενα 
της οικείας κατά περίπτωση Υπηρεσίας, και επιπλέον ε¬ 
πταετής τουλάχιστον προϋπηρεσία σε φορείς του δημό¬ 
σιου ή ιδιωτικού τομέα, (ίν) Γ ιατον Προϊστάμενο του Γ ρα¬ 
φείου Δημοσίων Σχέσεων: Πτυχίο Δημοσιογραφίας ή Ε¬ 
πικοινωνίας και Μέσων Ενημέρωσης ή Πολιτικών 
Επιστημών ή ελληνόγλωσσων Τμημάτων Φιλοσοφικών 
Σχολώντης ημεδαπής ή ισότιμος τίτλος αναγνωρισμένων 
ιδρυμάτων της αλλοδαπής, άριστη γνώση δύο τουλάχι¬ 
στον ξένων γλωσσών κατά προτίμηση εκ των γλωσσών 
της Ευρωπαϊκής Ένωσης και πενταετής τουλάχιστον 
προϋπηρεσία σε παρεμφερείς υπηρεσίες φορέων του 
δημόσιου και ιδιωτικού τομέα. Γιατις υπόλοιπες θέσεις ε¬ 
φαρμόζονται αναλόγως οι διατάξεις του Π.Δ. 194/1988 
(Α'84), όπως κάθε φορά οι διατάξεις αυτές ισχύουν". 

5. Το άρθρο 9 αντικαθίσταται ως εξής : 

Άρθρο 9 

Τελικές διατάξεις 

1. Ο Γενικός Διευθυντής, οι Διευθυντές, οι Προϊστάμε¬ 
νοι των Υπηρεσιών και του Γ ραφείου προσλαμβάνονται 
με τριετή θητεία η οποία μπορεί να ανανεώνεται. Μετά τη 

λήξη της θητείας τους μπορεί ύστερα από αίτηση τους να 
κρίνονται σε θέση της αντίστοιχης υπηρεσίας. Ειδικά ο 
Γενικός Δ/ντής μπορεί με την αίτηση του να προσδιορίζει 
την υπηρεσία, στην οποία μπορεί να εντάσσεται εφόσον 
έχει τα ανάλογα προσόντα. 

2. Μέχρις ότου συγκροτηθεί και λειτουργήσει το επι¬ 
στημονικό συμβούλιο η προκήρυξη-πλήρωση των θέσε¬ 
ων διευθυντών των Κέντρων Έρευνας αν δεν ορίζεται δια¬ 
φορετικά, γίνεται με εισήγηση ενός τουλάχιστον μέλους 
του Δ.Σ. του Ιδρύματος. 

3. Όπου στις διατάξεις της απόφασης των Υπουργών 
Οικονομικών και Εθνικής Παιδείας και Θρησκευμάτων 
Β1/290/1992 (Β?327) αναφέρεται "Ερευνητικό Τμήμα" εν¬ 
νοείται εφεξής "Κέντρο Έρευνας". Ομοίως όπου γίνεται 
αναφορά για "εισήγηση του ακαδημαϊκού επόπτη" η διά¬ 
ταξη αυτή καταργείται. 

4. Οι ειδικές επιστημονικές επιτροπές κριτών για την 
πλήρωση των θέσεων διευθυντών των ερευνητικών κέ¬ 
ντρων και των θέσεων ερευνητών ή την προαγωγή ή την 
ανανέωση αυτών, συγκροτούνται κατά προτεραιότητα α¬ 
πό επιστήμονες διεθνούς κύρους". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1998 

ΟΙ ΥΠΟΥΡΓΟΙ 

ΥΟΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθ. Ε5/1180 (2) 

Τροποποίηση και αντικατάσταση της απόφασης με αριθ¬ 
μό Ε5/2925/94(ΦΕΚ 947/Β/21.12.94) «Περί συστάσε- 
ως Ειδικού λογαριασμού στη ΣΕΛΕΤΕ» 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν.Δ. 581/70, "Περί Διοικήσεως της ΣΕΛΕΤΕ". 
(ΦΕΚ139/Α). 

2. Του Ν.Δ. 789/70, "Περί Οργανώσεως της ΣΕΛΕΤΕ", 
(ΦΕΚ293/Α). 

3. Του εδαφίου γ’ της παραγράφου 3 του άρθρου 50 “Ει¬ 
δικός Λογαριασμός του ΥΠΕΠΘ για την αξιοποίηση κον- 
δυλίωντου Κ.Π.Σ"του Ν. 2413/1996 (ΦΕΚ 124/Α). 

4. Των άρθρων 23 παρ. 1 και24παρ. 1 και2περίπτ· " 
β’ του Ν. 1538/85 "Κυβέρνηση και Κυβερνητικά όργανα 
(ΦΕΚ137/Α). 

5. Της απόφασης Β1/819/88 "σύσταση Ειδικών Λογα¬ 
ριασμών για τη Χρηματοδότηση ερευνητικών έργων και 
σχετικών υπηρεσιών ή δραστηριοτήτων που εκτελούνται 
στα ανώτατα Εκπαιδευτικά Ιδρύματα ή Τεχνολογικά Εκ¬ 
παιδευτικά Ιδρύματα της Χώρας" όπως αυτή τροποποιή¬ 
θηκε με την αριθ. ΚΑ/679/22-8-96 κοινή Υπουργική από¬ 
φαση. 

6. Την οδηγία 92/50 ΕΟΚτου Συμβουλίου της 18ης Ιου¬ 
νίου 1992 για τον συντονισμό των διαδικασιών σύναψης 
δημοσίων συμβάσεων υπηρεσιών (Αριθμός 1209/1 
24.7.92 της Επίσημης Εφημερίδας των Ευρωπαϊκών Κοι¬ 
νοτήτων) και την οδηγία 89 665/ΕΟΚ της 21ης Δεκεμβρί¬ 
ου 1898 που αφορά τις νομοθετικές κανονιστικές και διοι¬ 
κητικές διατάξεις περί της εφαρμογής των διαδικασιών 


προσφυγής στον τομέα της σύναψης συμβάσεων κρατι¬ 
κών προμηθειών και δημοσίων έργων (Αριθμός 1395/33 
30.12.89της Επίσημης Εφημερίδας των Ευρωπαϊκών Κοι¬ 
νοτήτων) . 

7. Της Υπουργικής Απόφασης Ε5/2925/94 (ΦΕΚ 
947/τΒ’/21.12.94) "Περί συστάσεως Ειδικού Λογαρια¬ 
σμού στη ΣΕΛΕΤΕ." 

8. Του άρθρου 29 Ατού Ν. 1558/1985, όπως αυτό προ- 
σετέθη με το άρθρο 27 του Ν. 2081/92 (ΦΕΚ 154/Α’). 

9. Του εδαφίου α’ , της παρ. 3, του άρθρου 22, του Ν. 
2362/95 (ΦΕΚ 247/Α). 

10. Το γεγονός ότι από την εφαρμογή της απόφασης 
αυτής δεν προκαλείται επιβάρυνση του κρατικού προϋ¬ 
πολογισμού. 

11. Την αριθ. ΣΤ5/33/96 απόφαση του Πρωθυπουργού 
και του Υπουργού Εθνικής Παιδείας και Θρησκευμάτων" 
Ορισμός αρμοδιοτήτων Υφυπουργού του Υπουργείου Ε¬ 
θνικής Παιδείας και Θρησκευμάτων (ΦΕΚ 937/Β/96)" 

12. Την αριθ. 1107147/1239/0006 Α/4.10.96) κοινή από¬ 
φαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων στους Υφυπουργούς Οικο¬ 
νομικών" ΦΕΚ(922/Β/96.), αποφασίζουμε: 

Τροποποιούμε και αντικαθιστούμε την απόφαση με α¬ 
ριθμό Ε5/2925/94, ως εξής: 

Άρθρο 1 

Σύσταση Ειδικού Λογαριασμού 

Σκοπός 

1. Συνιστάται (στη Σχολή Εκπαιδευτικών Λειτουργών Ε¬ 
παγγελματικής και Τεχνικής Εκπαιδεύσεως ΣΕΛΕΤΕ) Ει¬ 
δικός Λογαριασμός για την αξιοποίηση των κονδυλίων ε¬ 
πιστημονικής έρευνας, εκπαίδευσης, κατάρτισης , επι¬ 
μόρφωσης, τεχνολογικής ανάπτυξης και παροχής 
σχετικών υπηρεσιών, ο οποίος εφεξής θα αναφέρεται ως 
"Λογαριασμός". 

2. Σκοπός του Λογαριασμού είναι η διάθεση και διαχεί¬ 
ριση κονδυλίων που προέρχονται από οποιαδήποτε πηγή 
και προορίζονται για την κάλυψη δαπανών, οποιοσδήπο¬ 
τε είδους, που είναι απαραίτητες για τις ανάγκες ερευνη¬ 
τικών, εκπαιδευτικών, επιμορφωτικών αναπτυξιακών, κα¬ 
θώς και έργων συνεχιζόμενης κατάρτισης και έργων για 
τηνπαρΩγή επιστημονικών , τεχνολογικών και καλλιτεχνι¬ 
κών υπηρεσιών, την εκπόνηση ειδικών μελετών, την εκτέ¬ 
λεση δοκιμών, μετρήσεων εργαστηριακών εξετάσεων και 
αναλύσεων, την παροχή γνωμοδοτήσεων, την σύνταξη 
προδιαγραφών για λογαριασμό τρίτων, ως και άλλων αχε¬ 
ί ικών υπη ρεσιών ή δ ραστη ριοτήτων πο υ συ μβάλλο υ ν στη 
σύνδεση της εκπαίδευσης και της έρευνας με την παρα¬ 
γωγή και εκτελούνται ή παρέχονται από το εκπαιδευτικό 
προσωπικό της ΣΕΛΕΤΕ ή και με τη συνεργασία άλλων ει¬ 
δικών επιστημόνων. 

Άρθρο 2 

Πόροι του Λογαριασμού. 

Πόροι του Λογαριασμού είναι οι αναφερόμενοι στο άρ¬ 
θρο 2 της αριθ. ΚΑ/679/22.8.96 (ΦΕΚ 826/Β’) κοινής Υ¬ 
πουργικής Απόφασης των Υπουργών Εθνικής Παιδείας 
και Θρησκευμάτων και Οικονομικών. 

Άρθρο 3 

Όργανα διοίκησης και διαχείρισης του Λογαριασμού 

1. Η διοίκηση και διαχείριση του Λογαριασμού πραγμα¬ 
τοποιείται από τα όργανά του και είναι ανεξάρτητη από τη 

διοίκηση και διαχείριση της ΣΕΛΕΤΕ. Η διοίκηση της ΣΕ- 
ΛΕΤΕ παρακολουθεί και. ελέγχει, με βάση τις διαδικασίες 
που προβλέπει ο Οδηγός χρηματοδότησης του άρθρου 4 
κατωτέρω, τη λειτουργία και τα πεπραγμένα του Ειδικού 
Λογαριασμού. 

2. Όργανα διοίκησης και διαχείρισης του Λογαριασμού 
είναι: 

α. Η Επιτροπή Εκπαίδευσης και Ερευνών, 
β. Η Γραμματεία του Λογαριασμού. 

Άρθρο 4 

Επιτροπή διαχείρισης του Ειδικού Λογαριασμού 
1. Η. Επιτροπή διαχείρισης του Ειδικού Λογαριασμού, 
καλούμενη εφεξής "Επιτροπή", συγκροτείται με απόφα¬ 
ση του Δ.Σ. της ΣΕΛΕΤΕ, απαρτίζεται από τους Διευθυ¬ 
ντές των Σχολών της ΣΕΛΕΤΕ (ΑΣΕΤΕΜ και ΠΑΤΕΣ) και α¬ 
πό έναν εκπρόσωπο κάθε Σχολής προεδρεύεται δε από 
μέλος του Δ.Σ της ΣΕΛΕΤΕ που ορίζεται με απόφασή του. 

Οι εκπρόσωποι των Σχολών που είναι μέλη της Επιτρο¬ 
πής πρέπει να υπηρετούν στη ΣΕΛΕΤΕ, να είναι κάτοχοι 
διδακτορικού διπλώματος και να ανήκουν στη βαθμίδα 
του Καθηγητή ή του Επίκουρου Καθηγητή του Ν. 1404/83 
ή στους κλάδους 22,23,24,25,26 και 26Α του Π.Δ 620/78 
και επίσης να έχουν εκτεταμένη δραστηριότητα στουςτο- 
μείς αρμοδιότητας της Επιτροπής. Ο εκπρόσωπος της 
ΠΑΤΕΣ εκλέγεται, μαζί με τον αναπληρωτή του από το 
Σύλλογο Καθηγητών της ΠΑΤΕΣ. Ο εκπρόσωπος της 
ΑΣΕΤΕΜ εκλέγεται μαζί με τον αναπληρωτή του από Συ¬ 
νέλευση των Καθηγητών της Σχολής στην οποία συμμε¬ 
τέχουν οι Καθηγητές των Κλάδων 23,25,26 και 26Α και οι 
Καθηγητές και οι Επίκουροι Καθηγητέςτων ΤΕΙ που έχουν 
διατεθεί και διδάσκουν στην ΣΕΛΕΤΕ και δεν ανήκουν 
στον Σύλλογο Καθηγητών της ΠΑΤΕΣ ως και δύο εκπρό¬ 
σωποι των Κλάδων 27 και 28 των Βοηθών Εργαστηρίων 
του Π.Δ. 620/78 και ένας εκπρόσωπος 29 και 30 του Ερ¬ 
γαστηριακού Προσωπικού της ΣΕΛΕΤΕ. 

2. Η Επιτροπή έχει της παρακάτω αρμοδιότητες: 
α. Επεξεργάζεται προτάσεις προς το Δ.Σ. της ΣΕΛΕΤΕ 
για την ερευνητική πολιτική του Ιδρύματος. 

β. Επικουρεί το Δ.Σ. της ΣΕΛΕΤΕ στο συντονισμό των ε¬ 
ρευνητικών, εκπαιδευτικών και επιμορφωτικών έργωντης 
ΣΕΛΕΤΕ που χρημοτοδοτούνται μέσω του Ειδικού Λογα¬ 
ριασμού και εισηγείται σχετικά με την λήψη μέτρων για 
την εξασφάλιση πόρων του Λογαριασμού. 

γ. Εισηγείται στο Δ.Σ. της ΣΕΛΕΤΕ, σύμφωνα με τις θε¬ 
σμοθετημένες διαδικασίες, τρόπους αξιολόγησης, επιλο¬ 
γής, χρημοτοδότησης, πληρωμής των δαπανών και πα¬ 
ραλαβής των αποτελεσμάτων των εκπαιδευτικών, ερευ¬ 
νητικών, τεχνολογικών έργων και γενικά των 
αναλαμβανομένων στα πλαίσια της παρούσας και των γε¬ 
νικών διατάξεων έργων. 

δ. Εγκρίνει, σύμφωνα με τις παραπάνω διαδικασίες, 
προτάσεις για χρηματοδότηση ερευνητικών, τεχνολογι¬ 
κών, εκπαιδευτικών και επιμορφωτικών έργων από τον 
Λογαριασμό με την συνεργασία των Σχολών και Τμημά¬ 
των και στα πλαίσια του Οδηγού χρηματοδότησης Ειδι¬ 
κού Λογαριασμού του άρθρου 4 της απόφασης αυτής. 

ε. Καταρτίζει ετήσιο επιστημονικό και οικονομικό προϋ¬ 
πολογισμό και απολογισμό κινήσεως του Λογαριασμού 
και παρέχει κάθε αναγκαία ενημέρωση προς τον Πρόε¬ 
δρο του Δ.Σ. της ΣΕΛΕΤΕ, το Δ.Σ. της ΣΕΛΕΤΕ, τα Υπουρ¬ 
γεία Εθνικής Παιδείας και Θρησκευμάτων, Ανάπτυξης, 


Οικονομικών και άλλους ενδιαφερομένους, με εκθέσεις ή 
ειδικές εκδόσεις. 

στ. Συντάσσειτον Οδηγό Χρηματοδότησηςτου Ειδικού 
Λογαριασμού και τον κανονισμό για την διάθεση προϊό¬ 
ντων που προέρχονται από ερευνητικά, έργα (ευρεσιτε¬ 
χνίες, προγράμματα λογισμικού, κατασκευές κ.λπ.) και 
τις αμοιβέςτωνεχόντωνταπνευματικά δικαιώματα σε αυ¬ 
τά. Ο κανονισμός αυτός εγκρίνεται από το Δ.Σ. της ΣΕ¬ 
ΛΕΤΕ και αποτελεί μέρος τους ανωτέρω Οδηγού Χρημα¬ 
τοδότησης του Ειδικού Λογαριασμού. 

ζ. Αναθέτει μελέτες με αμοιβή για εξυπηρέτηση των 
σκοπών της στο προσωπικό της ΣΕΛΕΤΕ ή τρίτους, μετά 
από τεκμηρίωση της σκοπιμότητας και με τις διαδικασίες 
που προβλέπονται από τον Οδηγό Χρηματοδότησης. 

η. Αποδέχεται τις κάθε είδους επιχορηγήσεις, δωρεές 
και εισφορές τρίτων στο Λογαριασμό και καθορίζει τους 
ειδικότερους όρους αποδοχής και διάθεσής τους. 

θ. Αναζητεί πηγές χρηματοδοτήσεως του Λογαριασμού 
και ενεργεί κάθε πράξη που είναι απαραίτητη για την εξα¬ 
σφάλιση χρηματικών πόρων. 

ι. Φροντίζει για την ενημέρωση της επιστημονικής κοι¬ 
νότητας της ΣΕΛΕΤΕ σχετικά με προγράμματα και έργα 
που έρχονται σε γνώση της, 
ια. Χορηγεί υποτροφίες σύμφωνα με ειδικό κανονισμό 
που εγκρίνει το Δ.Σ. της ΣΕΛΕΤΕ, στο πλαίσιο του Οδηγού 
Χρηματοδότησηςτου Ειδικού Λογαριασμού 

Άρθρο 5 

Λειτουργία της Επιτροπής 

Η θητείατων μελώντης Επιτροπής είναιτριετής. Η Επι¬ 
τροπή εκλέγει κατά την πρώτη συνεδρίασή της τον Αντι¬ 
πρόεδρο της Επιτροπής μεταξύ των μελών της. Η Επι¬ 
τροπή συγκαλείται σε ειδικές συνεδριάσεις, όταν αυτό 
κρίνεται αναγκαίο από τον Πρόεδρό της ή όταν αυτό ζη¬ 
τηθεί από το Δ.Σ της ΣΕΛΕΤΕ ή από τρία μέλη της Επιτρο¬ 
πής. Στις συνεδριάσεις αυτές χρέη Γραμματέα ασκεί ο 
Προϊστάμενος της Γραμματείας ή ο αναπληρωτής του 
που ορίζονται με απόφαση του προέδρου του Δ.Σ Η Επι¬ 
τροπή βρίσκεται σε απαρτία όταν παρίστανται τρία (3) 
τουλάχιστον από τα μέλη της. Οι αποφάσεις της Επιτρο¬ 
πής λαμβάνονται με απόλυτη πλειοψηφία των παρόντων 
μελών και σε περίπτωση ισοψηφίας υπερισχύει η ψήφος 
του Προέδρου. 

Άρθρο 6 
Γ ραμματεία 

1. Η Γ ραμματεία στελεχώνεται με απόφαση του Προέ¬ 
δρου του Δ.Σ. της ΣΕΛΕΤΕ ανάλογα με τις υπάρχουσες α¬ 
νάγκες από προσωπικό επιστημονικό ή εκπαιδευτικό ή δι¬ 
οικητικό ή άλλο της ΣΕΛΕΤΕ που διατίθεται με απόφαση 
του Προέδρου του Δ.Στης ΣΕΛΕΤΕ ή με υπαλλήλους που 
αποσπώνται στη ΣΕΛΕΤΕ, ή με νέο προσωπικό που προ¬ 
σλαμβάνεται από το Δ.Σ. της ΣΕΛΕΤΕ και αμείβεται από το 
κονδύλιοτου Λογαριασμού. 

2. Η Γ ραμματεία έχει τις παρακάτω αρμοδιότητες 

α. Παρακολουθεί τη λογιστική και διαχειριστική κίνηση 
του Λογαριασμού και προβαίνει στην πληρωμή των δαπα¬ 
νών μετά από εντολή του Επιστημονικού Υπεύθυνου κάθε 
έργου, εφόσον η δαπάνη προβλέπεται ρητά στον εγκρι- 
μένο προϋπολογισμό του έργου. Σε διαφορετική περί¬ 
πτωση απαιτείται και η έγκριση του Προέδρου της Επι¬ 
τροπής ή άλλου οργάνου που ορίζεται από τον Οδηγό 
Χρηματοδότησης. 

β. Εξυπηρετεί γραμματειακώς την Επιτροπή και ειση- 
γείται για θέματα της αρμοδιότητάς της. 

γ. Μελετά και επεξεργάζεται, με τα μέλη της ή σε συ¬ 
νεργασία με άλλα πρόσωπα, τις κατευθύνσεις που προ¬ 
διαγράφει η Επιτροπή ή υποβάλλει στην Επιτροπή προ¬ 
τάσεις για νέες κατευθύνσεις. 

δ. Μεριμνά για την εκτέλεση των αποφάσεων της Επι¬ 
τροπής. , , 

Για τη διαδικασία διάθεσης, διαχείρισης, δικαιολογη- 
σης των κονδυλίων του Λογαριασμού, τον οικονομικό έ¬ 
λεγχο καθώς καιτη σύνταξη και δημοσίευση του "Οδηγού 
Χρηματοδότησης Ερευνών", εφαρμόζονται ανάλογα οι 
διατάξεις των άρθρων 7, 8 και 9 της ΚΑ/679/22.8.96 (ΦΕΚ 
826/τΒ’/10.9.96) κοινής Απόφασης των Υπουργών Εθνι¬ 
κής Παιδείας και Θρησκευμάτων και Οικονομικών. 

Όπου στις διατάξεις της αριθ. ΚΑ/679/22.8.96 κοινής Υ¬ 
πουργικής Απόφασης γίνεται αναφορά σε ΑΕΙ ή ΤΕΙ και 
Σύγκλητο ή Συνέλευση, νοείται για την εφαρμογή της πα¬ 
ρούσας απόφασης, ή ΣΕΛΕΤΕ καιτο Δ.Σ. της ΣΕΛΕΤΕ, α¬ 
ντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μάίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 


Αριθ. Β7/401 ( 3 ) 

Αντικατάσταση της Β 7 / 72 /14-3-1994 (ΦΕΚ 241 τ.Β,/5-4- 
1994) Υπουργικής Απόφασης "Έγκριση Προγράμμα¬ 
τος Μεταπτυχιακών Σπουδών του Τμήματος Ιστορίας 
και Αρχαιολογίας της Φιλοσοφικής Σχολής του 
Α.Π.Θ.", όπως έχει ήδη τροποποιηθεί με τις αριθμ. 
Β7/205/2-8-94 (ΦΕΚ 638 τ.Β./26-4-94) και 

Φ.711/Β7/497/7-8-1996 (ΦΕΚ 279 Τ.Β./29-8-1996) Υ¬ 
πουργικές Αποφάσεις. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1 Τις διατάξεις του άρθρου 11 του Ν.2083/1992 (ΦΕΚ 
159 Α') "Εκσυγχρονισμός της Ανώτατης Εκπαίδευσης" και 
τις διατάξεις του άρθρου 16 του Ν.2327/1995 (ΦΕΚ 156 
Α') "Εθνικό Συμβούλιο Παιδείας, ρύθμιση θεμάτων έρευ¬ 
νας Παιδείας κ.λ.π." με τις οποίες αντικαταστάθηκε η πα¬ 
ράγραφος Ιατου άρθρου 11 του Ν.2083/1992. 

2. Τις διατάξεις του άρθρου 29Ατου Ν.1558/1985 (ΦΕΚ 
137 Α' "Κυβέρνηση και Κυβερνητικά Όργανα" όπως αυτό 
προστέθηκε με το άρθρο 27 του Ν.2083/1992 (ΦΕΚ 154 
Α') "Ρύθμιση του θεσμού των επιμελητηρίων...... και άλλες 

διατάξεις" και αντικαταστάθηκε με την παράγραφο 2α 
του άρθρου 1 του Ν. 2469/1997 (ΦΕΚ38 Α') "Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις". 

3. Το γεγονός ότι από τις διατάξεις της απόφασης αυ¬ 

τής δεν προκαλείται δαπάνη εις βάρος του κρατικού προ¬ 
ϋπολογισμού. _ , 

4 Την αριθμ. Β7/72/17-3-1994 (ΦΕΚ 241/5-4-1994 τ.Β.) 
Υπουργική Απόφαση "Έγκριση Προγράμματος Μεταπτυ¬ 
χιακών Σπουδών του Τμήματος Ιστορίας και Αρχαιολο¬ 
γίας της Φιλοσοφικής Σχολής του Α.Π.Θ." όπως έχει ήδη 


τροποποιηθεί με τις αριθμ. Β7/205/2-8-94 (ΦΕΚ 638 
τ.Β/26-4-94) και Φ. 71 1/Β7/497/7-8-1996 (ΦΕΚ 779/29-8- 
1996τ.Β) Υπουργικές Αποφάσεις. 

5. Το απόσπασμα Πρακτικού της Συνεδρίασης της Γ ενι¬ 
κής Συνέλευσης Ειδικής Σύνθεσης αριθμ. 45/29-1-1998 
του Τμήματος Ιστορίας και Αρχαιολογίας του Α.Π.Θ. 

6. Το απόσπασμα πρακτικών της Συνεδρίασης αριθμ. 
45/18-3-1998 της Συγκλήτου Ειδικής Σύνθεσης του 
Α.Π.Θ., αποφασίζουμε: 

Αντικαθιστούμε τις αριθμ. Β7/72/17-3-1994 (ΦΕΚ 241 
τ Β /5-4-1994), Β7/205/2-8-94 (ΦΕΚ 638 τ.Β./26-4-94) και 
Φ.711/Β7 497/7-8-96 (ΦΕΚ 779 τ.Β./29-8-96) Υπουργικές 
Αποφάσεις ως ακολούθως: 

Άρθρο 1 

Γενικές Διατάξεις 

Στο Τμήμα Ιστορίας και Αρχαιολογίας του Α.Π.Θ. οργα¬ 
νώνεται και λειτουργεί Πρόγραμμα Μεταπτυχιακών 
Σπουδών (Π.Μ.Σ.) από το ακαδημαϊκό έτος 1997-98 σύμ¬ 
φωνα με τις διατάξεις των άρθρων 10 έως 12 του 
Ν.2083/1992. 

Άρθρο 2 

Αντικείμενο-Σκοπός 

Το Π.Μ.Σ. του Τμήματος Ιστορίας και Αρχαιολογίας πε- 
ριλαμβάνειτους επιστημονικούς κλάδους 1. της Ιστορίας 
και 2. Αρχαιολογίας και Ιστορίας της Τέχνης 
Σκοπός του Π.Μ.Σ. είναι η εξειδικευμένη σε βάθος κα¬ 
τάρτιση των πτυχιούχων του Τ ρήματος και άλλων Τ ρημά¬ 
των στους επιστημονικούς κλάδους του Τμήματος, κα¬ 
θώς και η έρευνα και η παρασκευή για τη συγγραφή δι¬ 
δακτορικής διατριβής. 

Άρθρο 3 

Μεταπτυχιακοί τίτλοι 

1. Το Π.Μ.Σ. περιλαμβάνει δύο κύκλους σπουδών, οι ο¬ 
ποίοι οδηγούν: 

α. Στο Μεταπτυχιακό Δίπλωμα Ειδίκευσης (Μ.Δ.Ε.) 
β. Στο Διδακτορικό Δίπλωμα (Δ.Δ.) το οποίο είναι ενιαίο 
και ανεξάρτητο από την Ειδίκευση 

2. Για να επιτύχει το σκοπό τηή πληρέστερης εξειδίκευ- 
σηςτο Π.Μ.Σ. περιλαμβάνει τις ακόλουθες Ειδικεύσεις : 

Α. Στον κλάδο της Ιστορίας 

1. Αρχαία Ιστορία 

2. Βυζαντινή και Μεσαιωνική Ιστορία 

3. Νεότερη και Σύγχρονη Ελληνική και Ευρωπαϊκή Ιστο¬ 
ρία , Τ 

4. Ιστορία Χωρών Χερσονήσου του Αίμου και Τουρκο¬ 
λογία 

Β. Στον Κλάδο της Αρχαιολογίας 

1 . Προϊστορική Αρχαιολογία . 

2. Κλασική Αρχαιολογία 

3. Βυζαντινή Αρχαιολογία 

4. Ιστορία της Τέχνης 

3. Υπεύθυνο όργανο λειτουργίας του Π.Μ.Σ. είναι η Συ¬ 
ντονιστική Επιτροπή Μεταπτυχιακών Σπουδών, η οποία 
συγκροτείται σύ μφωνα με το Ν .2083/ 1992,άρθρο12παρ. 
δ'. Τον συντονισμό της Επιτροπής έχει ο Διευθυντής του 
Π.Μ.Σ. Έργο της Επιτροπής είναι η διατύπωση Εισηγήσε- 
ων προς τη Γ.Σ.Ε.Σ. αναφορικά με άλατα θέματα που σχε¬ 
τίζονται με το Π.Μ.Σ. Οι αποφάσεις της επικυρώνονται α¬ 
πό τη Γ.Σ.Ε.Σ. 

Άρθρο 4 

Κατηγορίες πτυχιούχων - Προϋποθέσεις - Προσόντα 
Στο Π.Μ.Σ. εγγράφονταιπτυχιούχοιτου Τμήματος Ιστό- 

ρίας και Αρχαιολογίας του Α.Π.Θ. καθώς και όλωντων άλ¬ 
λων Τμημάτων των Α.Ε.Ι. της ημεδαπής ή ισότιμων Τμη¬ 
μάτων της Αλλοδαπής. 

Άρθρο 5 

Χρονική διάρκεια σπουδών 

1. Ο χρόνος της Μεταπτυχιακής Εκπαίδευσης ορίζεται 
για το Μ.Δ.Ε. σε τέσσερα (4) διδακτικά εξάμηνα. 

Ο χρόνος για την εκπόνηση και κατάθεση της Μεταπτυ¬ 
χιακής Διπλωματικής εργασίας μπορεί να παραταθεί έως 
δύο ( 2 ) επί πλέον ακαδημαϊκά έτη. Πέρα από τα χρονικά 
αυτά όρια ο φοιτητής διαγράφεται από το Π.Μ.Σ. 

Με απόφαση της Γ.Σ.Ε.Σ. είναι δυνατή η αναστολή φοί¬ 
τησης ύστερα από αίτηση του φοιτητή και Εισήγηση της 
Συντονιστικής Επιτροπής. 

Κατά τη διάρκεια της αναστολής αίρονται όλα τα δικαι¬ 
ώματα των Μεταπτυχιακών φοιτητών. Ο χρόνος αυτός 
δεν προσμετράται στον συνολικό χρόνο φοίτησης. 

2 . Η εκπόνηση της Διδακτορικής Διατριβής πρέπει να 
περατωθεί μέσα σε πέντε (5) έτη από την εγγραφή στο 
Π.Μ.Σ. Β Κύκλου. Παράταση του χρόνου επιτρέπεται για 
ειδικούς επιστημονικούς λόγους με αιτιολογημένη από¬ 
φαση της Γ.Σ.Ε.Σ. ύστερα από Εισήγηση της τριμελούς 
Συμβουλευτικής Επιτροπής. Αν ο χρόνος δεν παραταθεί 
το θέμα της Διατριβής αφαιρείται από τον υποψήφιο Δι¬ 
δάκτορα. 

Αναστολή φοίτησης είναι δυνατή με απόφαση της 
Γ.Σ.Ε.Σ. ύστερα από αίτηση του υποψήφιου και Εισήγηση 
της Συντονιστικής Επιτροπής. 

Άρθρο 6 

Πρόγραμμα μαθημάτων-Λειτουργία Μεταπτυχιακών 
Σπουδών Πρώτου Κύκλου (Μ.Δ.Ε.) 

1. Γιατην απόκτηση του Μ.Δ.Ε. ο φοιτητής πρέπει να πα¬ 
ρακολουθήσει και να εξετασθεί με επιτυχία σε έξη ( 6 ) ε¬ 
ξαμηνιαία μεταπτυχιακά μαθήματα (σύνολο δώδεκα ( 12 ) 
Δ.Μ.) και δύο (2) εξαμηνιαία μαθήματα στο 4ο εξάμηνο 
σπουδών σχετικά με την κύρια Μεταπτυχιακή εργασία 
(τέσσερις (4) Δ.Μ.) Σύνολο Δ.Μ. στα τέσσερα εξάμηνα 
σπουδών δέκα έξη ( 16 ). 

Από το σύνολο των δεκαέξι (16) δ. μ. οι δώδεκα (12) πρέ¬ 
πει να προέρχονται από τον κατάλογο μαθημάτων της Ει¬ 
δίκευσης, στην οποία έχει εγγράφει ο φοιτητής. Οι υπό¬ 
λοιπες 4 δ. μ. μπορούν να προέρχονται και από άλλες ειδι¬ 
κεύσεις του Π.Μ.Σ. του Τμήματος η οποιουδήποτε άλλου 
Τμήματος του Α.Π.Θ. ή ομοταγούς αναγνωρισμένου Ι¬ 
δρύματος της αλλοδαπής στο πλαίσιο των εκπαιδευτικών 
Προγραμμάτων κινητικότητας σπουδαστών της Ε.Ε. ή α¬ 
πό μαθήματα της ίδιας Ειδίκευσης σε ομοταγές αναγνω¬ 
ρισμένο Ιδρυμα της αλλοδαπής στο πλαίσιο των Εκπαι¬ 
δευτικών Προγραμμάτων κινητικότητας σπουδαστώντης 
Ε.Ε. Για την αναγνώριση σπουδών σε ομοταγή ανεγνωρι- 
σμένα Ιδρύματα της αλλοδαπής ισχύει ό,τι και στο προ¬ 
πτυχιακό Πρόγραμμα Σπουδών. 

Ο φοιτητής καταρτίζει το Πρόγραμμα Σπουδών σε συ¬ 
νεργασία με τον Επιβλέποντα Καθηγητή. Το προς έρευνα 
θέμα, που θα αποτελεί το αντικείμενο της Μεταπτυχιακής 
Διπλωματικής εργασίας επιλέγεται από τον φοιτητή σε 
συνεργασία με τον Επιβλέποντα Καθηγητή στη διάρκεια 
του πρώτου ή του δεύτερου εξαμήνου φοίτησης. 

2 . Πρόγραμμα Μεταπτυχιακών Μαθημάτων 
Ακολουθείτο Πρόγραμμα κατά Ειδίκευση 


Α. ΚΛΑΔΟΣ ΙΣΤΟΡΙΑΣ 
1. Ειδίκευση Αρχαίας Ιστορίας 
ΙΑΕ 700 : Ελληνική και Λατινική Ιστοριογραφία 
ΙΑΕ 701 : Ελληνική Επιγραφική I: Εισαγωγή 
ΙΑΕ 702 : Ελληνική Επιγραφική II: Θέματα ελληνικής ε¬ 
πιγραφικής 

ΙΑΕ 703 : Η Κλασική Αρχαιότητα στη νεότερη και Σύγ¬ 
χρονη Ευρώπη 

ΙΑΕ 704 : Αρχαία Ελληνική Ιστορία I: Πολιτική Ιστορία 
ΙΑΕ 705 : Αρχαία Ελληνική Ιστορία II: Πολιτικοί και κοι¬ 
νωνικοί θεσμοί της ελληνικής αρχαιότητας 

711 . Πολιτικοί και κοινωνικοί θεσμοί των ρεπου- 
μπλικανικών και αυτοκρατορικών χρόνων 
ΙΑΕ 712: Η διοικητική οργάνωση των επαρχιών της Ρω¬ 
μαϊκής Αυτοκρατορίας 

2 . Ειδίκευση Βυζαντινής και Μεσαιωνικής Ιστορίας 
ΙΒΥ725: Προβυζαντινή περίοδος 

ΙΒΥ 726 : Μέση Βυζαντινή περίοδος 
ΙΒΥ 727 : Ύστερη Βυζαντινή περίοδος 
ΙΒΥ 728 : Πηγές Βυζαντινής Ιστορίας και Βυζαντινή Δι¬ 
πλωματική 

ΙΒΥ 729 : Προβλήματα Βυζαντινής Ιστορίας 

ΙΒΥ 730 : Θεσμοί του Βυζαντίου 

ΙΣΛ 745 : Ιστορία και πολιτισμός των Σλαβικών Λαών 

ΙΣΛ 746: Το Μεσαιωνικό Ρωσικό Κράτος 

3. Ειδίκευση Νεότερης και Σύγχρονης Ελληνικής και 
Ευρωπαϊκής Ιστορίας 

ΙΝΕ 750 : Θεωρία και Μέθοδος της Ιστορίας 

ΙΝΕ 751 : Πηγές της νεότερης και σύγχρονης Ιστορίας 

ΙΝΕ 752 : Θέματα νεοελληνικής Ιστορίας 

ΙΝΕ 753. Θεσμοίτης νεότερης και σύγχρονης Ιστορίας 

ΙΝΧ 760 : Θέματα Ευρωπαϊκής Ιστορίας 

ΙΝΧ 761 : Θέματα παγκόσμιας Ιστορίας 

ΙΝΧ 762: Θέματα οικονομικής και κοινωνικής Ιστορίας 

ΙΝΧ 763 : Ιδεολογικά ρεύματα στη Ν.Α. Ευρώπη 

4. Ειδίκευση Ιστορίας Χωρών Χερσονήσου του Αίμου 
και Τουρκολογίας 

ΙΧΑ 775: Ιδεολογικά ρεύματα στη Χερσόνησο του Αίμου 
ΙΧΑ 776 : Ο Βαλκανικός Εθνικισμός 
ΙΧΑ 777 : Το πρόβλημα των μειονοτήτων στη Χερσόνη¬ 
σο του Αίμου 

ΙΧΑ 779 : Θέματα Ιστορίας της Χερσονήσου του Αίμου 
ΙΤΛ 780 : Θέματα Ιστορίας της Οθωμανικής Αυτοκρατο¬ 
ρίας Α' 

ΙΤΛ 781 : Θέματα Ιστορίας της Οθωμανικής Αυτοκρατο¬ 
ρίας Β' 

ΙΤΛ 782: Οθωμανική Τουρκική Διπλωματική και Παλαιο¬ 
γραφία Α' 

ΙΤΛ 783: Οθωμανική Τουρκική Διπλωματική και Παλαιο¬ 
γραφία Β' 

Β. ΚΛΑΔΟΣ ΑΡΧΑΙΟΛΟΓΙΑΣ 

5. Ειδίκευση στην Προϊστορική Αρχαιολογία 
ΑΠΡ 826: Αρχαιολογική Θεωρία και Μέθοδος I 
ΑΠΡ 827 : Αρχαιολογική Θεωρία και Μέθοδος II 
ΑΠΡ 829 : Νεολιθικός Πολιτισμός I 

ΑΠΡ 830 : Νεολιθικός Πολιτισμός II 

ΑΠΡ 831 : Πολιτισμός της εποχής του χαλκού I 

ΑΠΡ 832 : Πολιτισμός της εποχής του χαλκού II 

ΑΠΡ 841 : Ειδικά θέματα Προϊστορικής Αρχαιολογίας I 

ΑΠΡ 842 : Ειδικά θέματα Προϊστορικής Αρχαιολογίας II 

6 . Ειδίκευση στην Κλασική Αρχαιολογία 
ΑΚΛ 850 : Γεωμετρική και Αρχαϊκή Περίοδος I 
ΑΚΛ 851 : Γεωμετρική και Αρχαϊκή Περίοδος II 

ΑΚΛ 852: Κλασική περίοδος I 
ΑΚΛ 853 : Κλασική περίοδος II 
ΑΚΛ 854 : Ελληνιστική περίοδος 
ΑΚΛ 860 : Ρωμαϊκή περίοδος 

ΑΚΛ 870 : Θέματα Κλασικής Αρχαιολογίας: έρευνες και 
προοπτικές 

ΑΚΛ 871 : Ασκήσεις στη μεθοδολογία της Κλασικής Αρ¬ 
χαιολογίας 

7. Ειδίκευση στη Βυζαντινή και Μεσοβυζαντινή Αρχαιο¬ 
λογία 

ΑΒΥ 875 : Μεθοδολογία συγγραφής επιστημονικής δη¬ 
μοσίευσης 

ΑΒΥ 876 : Ειδικά θέματα Βυζαντινής Αρχαιολογίας 
ΑΒΥ 877 : Βυζαντινή επιγραφική-νομισματική 
ΑΒΥ 878 : Φορητές εικόνες-χειρόγραφα 
ΑΒΥ 879 : Υλικός βίος Βυζαντινής και Μεταβυζαντινής 
περιόδου 

ΑΒΥ 880 : Βυζαντινή πολεοδομία-αρχιτεκτονική 
ΑΒΥ 881 : Μνημειακή ζωγραφική Βυζαντινής περιόδου 
ΑΒΥ 882: Μνημειακή Βυζαντινή γλυπτική-μικρογλυπτική 

8. Ειδίκευση στην Ιστορία της Τέχνης 
ΑΙΤ 900 : Η τέχνη της Αναγέννησης 

ΑΙΤ901 : Ευρωπαϊκή τέχνη του 17ου και 18ου αιώνα 
ΑΙΤ 902 : Ευρωπαϊκή τέχνη του 19ου αιώνα 
ΑΙΤ 903 : Η τέχνη από το 1900 ως το Β' Παγκόσμιο πό¬ 
λεμο 

ΑΙΤ 910 : Ελληνική τέχνη του 19ου αιώνα 
ΑΙΤ 911 : Ελληνική τέχνη του 20ου αιώνα 
ΑΙΤ 912 : Ζητήματα Σύγχρονης τέχνης 
ΑΙΤ 915 : Ζητήματα Θεωρίας και Ιστορίας της Τέχνης 
Το αναλυτικό Πρόγραμμα Μαθημάτων ανακοινώνεται 
στην αρχή του ακαδημαϊκού έτους και εγκρίνεται από τη 
Σύγκλητο. 

Κάθε Μεταπτυχιακό μάθημα περιλαμβάνει τρεις (3) ώ¬ 
ρες διδασκαλίας που αντιστοιχούν σε δύο (2) διδακτικές 
μονάδες (δ.μ.) και είναι διάρκειας δώδεκα (12) εβδομά¬ 
δων. 

Άρθρο 7 

Αριθμός εισακτέων 

Ο αριθμός των εισακτέων κατ’ έτος στο Π.Μ.Σ. α' κύ¬ 
κλου ορίζεται σε είκοσι δύο (22) φοιτητές για τον κλάδο 
της Ιστορίας και σε είκοσι δύο (22) για τον Κλάδο της Αρ- 
χαιολογίας-Ιστορίας της Τέχνης. 

Ο αριθμός των εισακτέων κατά Ειδίκευση θα ρυθμίζεται 
από τη Συντονιστική Επιτροπή Π.Μ.Σ. ανάλογα με τον α¬ 
ριθμό των διδασκόντων και τις αντικειμενικές ανάγκες. 

Άρθρο 8 
Προσωπικό 

Μεταπτυχιακό έργο έχει ανατεθεί σε πενήντα ένα (51) 
μέλη Δ.Ε.Π. του Τμήματος : 

1. Καθηγητές δέκα εννιά (19) 

2. Αναπλ. Καθηγητές δέκα έξι (16) 

3. Επίκουροι Καθηγητές δέκα έξι (16) 

Άρθρο 9 

Υλικοτεχνική υποδομή 

Για την έναρξη λειτουργίας του Π.Μ.Σ. θα χρησιμοποιη¬ 
θεί κατ’ αρχήν η υπάρχουσα υλικοτεχνική υποδομή. Γιατη 
σωστή και συνεπή λειτουργία του Π.Μ.Σ. όμως απαιτού¬ 
νται επί πλέον: 


1. Η ανάπτυξη της κτιριακής υποδομής του Τμήματος 
(αίθουσες διδασκαλίας, επέκταση των βιβλιοθηκών 
κ.λ.π.) 

2. Ο τεχνολογικός εξοπλισμός και εκσυγχρονισμός του 
Τμήματος με Η/Υ, ΡΑΧ, φωτοαντιγραφικά μηχανήματα, η¬ 
λεκτρονικά αναγνωστικά μηχανήματα, συσκευές ΤΛΛ και 
νΐΟΕΟ, Θϋ ρΙαγθΓ, ΟνβιΊίθαά, δΙίάθε και αναπαραγωγής 
φωτογραφικών υλικών, σύστημα ηλεκτρονικών συσκευ¬ 
ών για τη γραφή, καταγραφή και απόδοση μουσικής, 
προβολείς, αναλώσιμα κ.λ.π.). 

3. Εκσυγχρονισμός και εμπλουτισμός των βιβλιοθηκών, 
Μουσείων, Αρχείων και Εργαστηρίων του Τμήματος (μη¬ 
χανήματα ανάγνωσης πιίοΓοίίΙπίδ, τερματικά, προμήθεια 
βιβλίων, λεξικών, χαρτών, περιοδικών, προμήθεια βιντεο- 
κασσετών ιστορικού, εθνολογικού, λαογραφικού και ε- 
θνομουσικολογικού υλικού με διασύνδεση με σχετικά ε¬ 
ρευνητικά Ινστιτούτα ή Κέντρα Μ.Μ Ε. της Ελλάδας και 
του εξωτερικού, αγορά λαϊκών μουσικών οργάνων κ.λ.π.). 

4. Προσλήψεις ειδικών επιστημόνων για οργάνωση σε¬ 
μιναρίων. 

5. Προσλήψεις Μεταπτυχιακών φοιτητών με ωριαία α¬ 
ντιμισθία, για να επικουρούν στην άσκηση των φοιτητών, 
τη διεξαγωγή ασκήσεων, εποπτεία των εξετάσεων. 

6. Δαπάνες για οδοιπορικά κ.λ.π. έξοδα Καθηγητών και 
μετακίνηση Σπουδαστών για την πραγματοποίηση Μετα¬ 
πτυχιακών Ερευνών κ.λ.π. 

7. Ιδρυση Εργαστηρίων και Αρχείων 

Άρθρο 10 

Διάρκεια λειτουργίας 

Το Π.Μ.Σ. του Τμήματος θα λειτουργήσει μέχριτο 2002. 
Άρθρο 11 

Κόστος λειτουργίας 

Α. Το κόστος της υλικοτεχνικής υποδομής που αναφέ- 
ρεται στο άρθρο 10 του παρόντος θα ενταχθεί στο γενι¬ 
κότερο Πρόγραμμα του Α.Π.Θ. που αφορά στον εξοπλι¬ 
σμό των Τμημάτων. 

Β.Ι. Για τις λειτουργικές ανάγκες του Π.Μ.Σ. (γραφική ύ¬ 
λη, άλλα αναλώσιμα υλικά, φωτοτυπίες, συστηματική ε¬ 
νημέρωση των βιβλιοθηκών σε περιοδικά, συγγράμματα 
κ.λ.π.) απαιτείται αύξηση του τακτικού προϋπολογισμού 
του Τμήματος και των Δημοσίων Επενδύσεων, ήτοι 
3.000.000 κατ’ έτος. 

II. Γιατηνπρόσκληση επιστημόνωνγιατην οργάνωση ει¬ 
δικών σεμιναρίων, διαλέξεων κ.λ.π. απαιτείται τουλάχι¬ 
στον το ποσόντων 5.000.000 κατ’ έτος. 

Πηγή χρηματοδότησης: Δίδακτρα 

Άρθρο 12 

Μεταβατικές διατάξεις 

Για κάθε θέμα που θα προκύψει κατά την εφαρμογή του 
Π.Μ.Σ. εφόσον δε ρυθμίζεται από το παρόν, αποφασίζει η 
Γ.Σ.Ε.Σ. ύστερα από Εισήγηση της Συντονιστικής Επιτρο¬ 
πής Μεταπτυχιακών Σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1998 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

*« 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ’ (Απαλλοτριώσεις, πολεοδομία κ.λπ.) 

70.000 >. 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

>· 

Δελτίο Βιομηχανικής Ιδιοκτησίας (Δ.Ε .Β.Ι) 

10.000 »» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 .. 

500 

>· 

Ανωνύμων Εταιρειών & Ε.Γί.Ε. 

250.000 »■ 

12.500 

« 

ΓΙΑ ΟΛΑ ΤΑ ΤΕΥΧΗ ΕΚΤΟΣ Λ.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

: Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

: Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























